Louis Rech
De Louis Rech, gebuer de 7. Dezember 1926 zu Faller an der Gemeng Sovramonte (Regioun Venetien) an Italien a gestuerwen de 6. Januar 2012, war e Gewerkschaftler a Politiker (LSAP).

Hie koum mat engem Joer mat sengen Elteren op Diddeleng, wou säi Papp op der Schmelz geschafft huet, an ass do am Quartier Italien opgewuess.

1958 krut hien duerch Naturalisatioun d'Lëtzebuerger Nationalitéit.

De Louis Rech war President der Diddelenger OGBL-Sektioun a Vizepresident am nationale Comité vun där Gewerkschaft. Als Member vun der LSAP war hie vun 1973 un eng 20 Joer am Diddelenger Schäfferot an do vun 1985 bis 1993 Buergermeeschter.

De Rech ass dem Museker John Rech säi Grousspapp. Säi Jong Romy Rech ass och Member vum Diddelenger Gemengerot.

Lëtzebuergesch Buergermeeschteren
Buergermeeschtere vun Diddeleng
Lëtzebuergesch Gewerkschaftler
Gebuer 1926
Gestuerwen 2012